CENTEL กำไรไตรมาส 2/58 โตกระฉูดเพิ่มขึ้น 491.07%
CENTEL กำไร Q2/58 โตกระฉูด เพิ่มขึ้น 491.07% มาที่ 246.24 ลบ. จาก 41.66 ลบ. เมื่อปีก่อน เป็นผลจากรายได้ธุรกิจโรงแรมและรายได้ธุรกิจอาหารเพิ่มขึ้น ขณะที่ช่วง 6 เดือนแรกมีกำไร 1,080.08 ลบ. เพิ่มขึ้น 98.72% จาก 543.54ลบ. เมื่อปีก่อน 
14 ส.ค. 2558

บริษัท โรงแรมเซ็นทรัลพลาซา จำกัด (มหาชน) หรือ CENTEL  รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 246.24 ล้านบาท หรือมีกำไรสุทธิ 0.18 บาทต่อหุ้น เพิ่มขึ้น 491.07% จากช่วงเดียวกันของปีก่อนที่มีกำไรสุทธิ 41.66 ล้านบาท หรือมีกำไรสุทธิ 0.03 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 1,080.08  ล้านบาท หรือ 0.80 บาทต่อหุ้น เพิ่มขึ้น 98.72% จากช่วงเดียวกันของปีก่อนที่มีกำไรสุทธิ 543.54 ล้านบาท หรือ 0.40 บาทต่อหุ้น
โดยผลการดำเนินงานที่มีกำไรเพิ่มขึ้น เป็นผลมาจากรายได้ธุรกิจโรงแรมเพิ่มขึ้น และรายได้ธุรกิจอาหารเพิ่มขึ้น
 